177/2019

Útdráttur

Staðfest var niðurstaða héraðsdóms um að hafna kröfu sóknaraðila, eigenda meirihluta hlutafjár í varnaraðilanum V ehf., um að felld yrði niður gagnsök þar sem krafist var innlausnar hluta í félaginu eftir ákvæðum 2. mgr. 81. gr. laga nr. 138/1994 um einkahlutafélög. Að öðru leyti var kröfum sóknaraðila vísað frá þar sem lagaheimild skorti til að kæra til Landsréttar niðurstöðu héraðsdóms um þau atriði sem þær lutu að.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf S-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðilar skutu málinu til Landsréttar með kæru 5. mars 2019 en kærumálsgögn bárust réttinum 8. sama mánaðar. Kærður er úrskurður Héraðsdóms Reykjavíkur 20. febrúar 2019 í málinu nr. [...]/2018 þar sem hafnað var kröfu sóknaraðila um að kröfur þeirra í aðalsök yrðu þegar í stað teknar til dóms samkvæmt 1. eða 2. mgr. 96. gr. laga nr. 91/1991 um meðferð einkamála, sem og kröfu þeirra um að felld yrði niður gagnsök sem varnaraðilinn Vesturgarður ehf. hefur höfðað gegn þeim. Þá var með úrskurðinum hafnað varakröfu sóknaraðila um að kröfum varnaraðila í aðalsök og gagnsök yrði vísað frá dómi. Um kæruheimild er vísað til j og kliðar 1. mgr. 143. gr. laga nr. 91/1991.

2 Sóknaraðilar krefjast þess að hinum kærða úrskurði verði hrundið og framangreind aðalkrafa þeirra um dómtöku aðalsakar annars vegar og niðurfellingu gagnsakar hins vegar tekin til greina. Til vara er þess krafist að kröfum varnaraðilans Vesturgarðs ehf. í aðalsök og gagnsök verði vísað frá dómi. Þá krefjast sóknaraðilar málskostnaðar í héraði og kærumálskostnaðar.

3 Varnaraðilar Á-kk-nf V-kk-ef, Damocles Services Ltd. og N-kvk-nf H-kvk-nf V-kvk-nf krefjast þess að hinn kærði úrskurður verði staðfestur. Þá krefjast þau málskostnaðar í héraði og kærumálskostnaðar óskipt úr hendi sóknaraðila.

4 Varnaraðilinn Vesturgarður ehf. krefst þess aðallega að kröfu sóknaraðila um frávísun verði vísað frá Landsrétti en að úrskurður héraðsdóms verði staðfestur um önnur atriði málsins. Til vara er krafist staðfestingar hins kærða úrskurðar. Í báðum tilvikum er krafist kærumálskostnaðar.

Málsatvik

5 Málsatvik eru rakin í hinum kærða úrskurði. Eins og þar kemur fram hafa langvarandi deilur verið milli sóknaraðila, sem sameiginlega eiga um það bil 55,2% hlutafjár í varnaraðilanum Vesturgarði ehf., annars vegar og varnaraðilanna Á-kk-ef V-kk-ef, Damocles Services Ltd. og N-kvk-ef H-kvk-ef V-kvk-ef, sem eiga um það bil 44,8% hlutafjár í félaginu, hins vegar. Í máli sem höfðað var með stefnu birtri 2. október 2018 hafa sóknaraðilar krafist þess með vísan til 1. mgr. 81. gr. laga nr. 138/1994 um einkahlutafélög að varnaraðilanum Vesturgarði ehf. verði slitið. Með gagnstefnu sem þingfest var 13. nóvember 2018 kröfðust varnaraðilar þess aðallega að sóknaraðilum yrði gert að sæta innlausn á eignarhlutum sínum í félaginu, sbr. 2. mgr. 81. gr. laga nr. 138/1994.

Niðurstaða

6

Sá hluti úrskurðar héraðsdóms sem lýtur að kröfu sóknaraðila um að gagnsök verði felld niður sætir kæru til Landsréttar á grundvelli k liðar 1. mgr. 143. gr. laga nr.

91/1991.

Með gagnályktun frá j lið sömu málsgreinar brestur á hinn bóginn heimild til að kæra ákvæði úrskurðarins um að hafna kröfu sóknaraðila um að vísa kröfum varnaraðila í aðalsök og gagnsök frá dómi. Þá er hvorki í framangreindum stafliðum, sem sóknaraðilar vísa til um kæruheimild fyrir kröfum sínum, né öðrum ákvæðum laga nr. 91/1991 heimilað að kæra til Landsréttar úrskurð héraðsdóms þar sem hafnað er kröfu um dómtöku máls og uppkvaðningu dóms samkvæmt 1. eða 2. mgr. 96. gr. laganna.

7

Með vísan til forsendna hins kærða úrskurðar er staðfest sú niðurstaða hans að hafna kröfu sóknaraðila um niðurfellingu gagnsakar. Að öðru leyti er kröfum þeirra vísað frá Landsrétti.

8 Ákvörðun um málskostnað í héraði bíður efnislegrar meðferðar málsins þar. Rétt þykir að kærumálskostnaður falli niður.

Úrskurðarorð:

Staðfest er niðurstaða héraðsdóms um að hafna kröfu sóknaraðila, Á-kk-ef V-kk-ef, H-kvk-ef V-kvk-ef, J-kk-ef V-kk-ef, M-kvk-ef Ó-kvk-ef V-kk-ef og S-kk-ef V-kk-ef, um að felld verði niður gagnsök varnaraðilans Vesturgarðs ehf. á hendur þeim. Að öðru leyti er kröfum sóknaraðila vísað frá Landsrétti.

Kærumálskostnaður fellur niður.